stanford-oval/wikipedia huggingface dataset:
RN Impetuoso (1913)

| RN Impetuoso |
| --- | --- |


Aluksen vaiheet
Rakentaja:  Pattisonin telakka, Napoli
Kölinlasku:  9. joulukuuta 1910
Laskettu vesille:  23. heinäkuuta 1913
Palveluskäyttöön:  19. toukokuuta 1914
Poistui palveluskäytöstä:  upotettu 10. heinäkuuta 1916
Tekniset tiedot
Uppouma:  672-770 t
Pituus:  73,0 m (kokonaispituus)
Leveys:  7,3 m
Syväys:  2,4 m
Koneteho:  16 000 shp (suunniteltu)
Nopeus:  30 solmua
Miehistöä:  69-79, joista 4-5 upseeria
Aseistus
Aseistus:  1 × 120 mm/40 tykki 4 × 76 mm/40 tykkiä 2 × 450 mm torpedoputkea 10 × miinaa
RN Impetuoso (ital. Regia Nave Impetuoso) oli Italian kuninkaallisen laivaston Indomito-luokan hävittäjä ensimmäisessä maailmansodassa.
Valmistus

Alus tilattiin Napolista Pattisonin telakalta, missä köli laskettiin 9. joulukuuta 1910. Alus laskettiin vesille 23. heinäkuuta 1913 ja liitettiin laivastoon 19. toukokuuta 1914.
Palvelus

Alus upposi 10. heinäkuuta 1916 Otrantonsalmessa Itävalta-Unkarin laivaston sukellusveneen SM U-17 torpedoimana.
RN Intrepido (1912)

| RN Intrepido |
| --- | --- |

Aluksen vaiheet
Rakentaja:  Pattisonin telakka, Napoli
Kölinlasku:  15. kesäkuuta 1910
Laskettu vesille:  7. elokuuta 1912
Palveluskäyttöön:  6. helmikuuta 1913
Poistui palveluskäytöstä:  upotettu 4. joulukuuta 1915
Tekniset tiedot
Uppouma:  672-770 t
Pituus:  73,0 m (kokonaispituus)
Leveys:  7,3 m
Syväys:  2,4 m
Koneteho:  16 000 shp (suunniteltu)
Nopeus:  30 solmua
Miehistöä:  69-79, joista 4-5 upseeria
Aseistus
Aseistus:  1 × 120 mm/40 tykki 4 × 76 mm/40 tykkiä 2 × 450 mm torpedoputkea 10 × miinaa
RN Intrepido (ital. Regia Nave Intrepido) oli Italian kuninkaallisen laivaston Indomito-luokan hävittäjä ensimmäisessä maailmansodassa.
Valmistus

Alus tilattiin Napolista Pattisonin telakalta, missä köli laskettiin 15. kesäkuuta 1910. Alus laskettiin vesille 7. elokuuta 1912 ja liitettiin laivastoon 6. helmikuuta 1913.
Palvelus

Alus upposi 4. joulukuuta 1915 Valonan edustalla Saksan keisarikunnan laivaston sukellusveneen SM UC-14 torpedoimana.
Indomito-luokka

| Indomito-luokka |
| --- | --- |


Tekniset tiedot
Uppouma:  672-770 t
Pituus:  73,0 m (kokonaispituus)
Leveys:  7,3 m
Syväys:  2,4 m
Koneteho:  16 000 shp (suunniteltu)
Nopeus:  30 solmua
Miehistöä:  69-79, joista 4-5 upseeria
Aseistus
Meritorjunta:  1 x 120 mm/40 tykki 4 x 76 mm/40 tykkiä 2 x 450 mm torpedoputkea 10 x miinaa
Indomito-luokka eli I-luokka oli Italian laivaston kuuden hävittäjän muodostama alusluokka ensimmäisessä maailmansodassa. Luokka oli ensimmäinen Regia Marinan suurikokoinen hävittäjäluokka ja samalla ensimmäinen turbiinimoottorein varustettu alusluokka laivastossa. Luokan suunnitteli Pattisonin insinööri Luigi Scaglia. Ensimmäisestä maailmansodasta selvinneet alukset luokiteltiin 10. lokakuuta 1929 torpedoveneiksi.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Indomito | Pattisonin telakka, Napoli | 1. kesäkuuta 1910 | 10. toukokuuta 1912 | 20. tammikuuta 1913 | poistettu alusluettelosta 11. heinäkuuta 1937 |
| Impavido | Pattison | 2. tammikuuta 1911 | 22. maaliskuuta 1913 | 8. marraskuuta 1913 | poistettu alusluettelosta 1. syyskuuta 1937 |
| Impetuoso | Pattison | 9. joulukuuta 1910 | 23. heinäkuuta 1913 | 19. toukokuuta 1914 | uponnut Itävalta-Unkarin laivaston sukellusveneen SM U-17 torpedoimana 10. heinäkuuta 1916 Otrantonsalmessa |
| Insidioso | Pattison | 15. heinäkuuta 1912 | 30. syyskuuta 1913 | 6. heinäkuuta 1914 | poistettu alusluettelosta 13. syyskuuta 1938 palautettu palvelukseen 1. maaliskuuta 1941 upotettu 5. marraskuuta 1944 |
| Intrepido | Pattison | 15. kesäkuuta 1910 | 7. elokuuta 1912 | 6. helmikuuta 1913 | uponnut Saksan keisarikunnan laivaston sukellusveneen SM UC-14 torpedoimana 4. joulukuuta 1915 Valonan edustalla |
| Irrequeito | Pattison | 7. kesäkuuta 1910 | 12. joulukuuta 1912 | 1. kesäkuuta 1913 | poistettu alusluettelosta 11. lokakuuta 1937 |

Vuonna 1914 luokan alusten aseistukseen lisättiin kaksi torpedoputkea ja ensimmäisen maailmansodan aikana tilattiin miinakiskot kymmenelle miinalle. Vuosina 1918-1919 sodasta selvinneiden alusten tykit vaihdettiin viiteen neljän tuuman 35 pituuskaliiperin ja yhteen 40 millimetrin 39 pituuskaliiperin tykkiin.
RN Fuciliere (1909)

| RN Fuciliere |
| --- | --- |

Aluksen vaiheet
Rakentaja:  Ansaldo, Genova
Kölinlasku:  28. lokakuuta 1905
Laskettu vesille:  21. elokuuta 1909
Palveluskäyttöön:  26. tammikuuta 1910
Poistui palveluskäytöstä:  15. joulukuuta 1932
Tekniset tiedot
Uppouma:  395-424 t
Pituus:  65,0 m (kokonaispituus)
Leveys:  6,1 m
Syväys:  2,1 m
Koneteho:  6 000 ihp (suunniteltu)
Nopeus:  28,5 solmua
Miehistöä:  3 + 52-47
Aseistus
Aseistus:  4 × 76 mm/40 tykkiä 3 × 450 mm torpedoputkea 10 × miinaa
RN Fuciliere (ital. Regia Nave Fuciliere) oli Italian kuninkaallisen laivaston Soldato-luokan hävittäjä ensimmäisessä maailmansodassa.
Valmistus

Alus tilattiin Genovasta Gio. Ansaldo & Co.:ltä, missä köli laskettiin 28. lokakuuta 1905. Alus laskettiin vesille 21. elokuuta 1909 ja liitettiin laivaston 26. tammikuuta 1910.
Palvelus

Alus poistettiin alusluettelosta 15. joulukuuta 1932.
InfoFinland.fi

InfoFinland.fi -verkkopalvelu on monikielinen verkkosivusto, joka kokoaa yhteen tärkeää tietoa Suomeen muuttoa suunnittelevalle tai Suomessa jo asuvalle. Sivusto palvelee myös viranomaisia monikielisessä viestinnässä.
InfoFinlandista käyttäjä löytää luotettavaa, omakielistä tietoa Suomeen muutosta, työstä, opiskelusta, asumisesta, koulutuksesta, terveydestä, perheestä ja vapaa-ajasta. Sivuilla on lisäksi paikallistietoa Helsingin seudusta (Helsinki, Espoo, Vantaa ja Kauniainen) ja Vaasasta.
Verkkopalvelulla on kolme keskeistä kohderyhmää:
Suomessa asuvat maahanmuuttajat
viranomaiset, jotka kohtaavat työssään Suomeen muuttaneita
Suomeen muuttoa suunnittelevat.
InfoFinlandin kielet ovat suomi, ruotsi, englanti, venäjä, viro, ukraina, ranska, turkki, arabia, persia, kiina ja espanja.  Kieliversiot ovat identtisiä.
Finnishcourses.fi -kurssihakupalvelu on osa InfoFinlandia. Se tiedottaa suomen ja ruotsin kielen kursseista Helsingin seuduilla.
InfoFinlandia julkaisee Helsingin kaupunki. Valtion rahoittajakumppaneita ovat työ- ja elinkeinoministeriö, opetus- ja kulttuuriministeriö, sosiaali- ja terveysministeriö, ympäristöministeriö, Kela ja Verohallinto.
InfoFinland-verkkopalvelun nimi oli aikaisemmin Infopankki. Nimi muutettiin marraskuussa 2018.
Aiheesta muualla

InfoFinland
Finnishcourses.fi
RN Irrequieto (1912)

| RN Irrequeito |
| --- | --- |


Aluksen vaiheet
Rakentaja:  Pattisonin telakka, Napoli
Kölinlasku:  7. kesäkuuta 1910
Laskettu vesille:  12. joulukuuta 1912
Palveluskäyttöön:  1. kesäkuuta 1913
Poistui palveluskäytöstä:  11. lokakuuta 1937
Tekniset tiedot
Uppouma:  672-770 t
Pituus:  73,0 m (kokonaispituus)
Leveys:  7,3 m
Syväys:  2,4 m
Koneteho:  16 000 shp (suunniteltu)
Nopeus:  30 solmua
Miehistöä:  69-79, joista 4-5 upseeria
Aseistus
Aseistus:  1 × 120 mm/40 tykki 4 × 76 mm/40 tykkiä 2 × 450 mm torpedoputkea 10 × miinaa
RN Irrequeito (ital. Regia Nave Irrequeito) oli Italian kuninkaallisen laivaston Indomito-luokan hävittäjä ensimmäisessä maailmansodassa.
Valmistus

Alus tilattiin Napolista Pattisonin telakalta, missä köli laskettiin 7. kesäkuuta 1910. Alus laskettiin vesille 12. joulukuuta 1912 ja liitettiin laivastoon 1. kesäkuuta 1913.
Palvelus

Alus poistettiin alusluettelosta 11. lokakuuta 1937.
RN Impavido (1913)

| RN Impavido |
| --- | --- |

Aluksen vaiheet
Rakentaja:  Pattisonin telakka, Napoli
Kölinlasku:  2. tammikuuta 1911
Laskettu vesille:  22. maaliskuuta 1913
Palveluskäyttöön:  8. marraskuuta 1913
Poistui palveluskäytöstä:  1. syyskuuta 1937
Tekniset tiedot
Uppouma:  672-770 t
Pituus:  73,0 m (kokonaispituus)
Leveys:  7,3 m
Syväys:  2,4 m
Koneteho:  16 000 shp (suunniteltu)
Nopeus:  30 solmua
Miehistöä:  69-79, joista 4-5 upseeria
Aseistus
Aseistus:  1 × 120 mm/40 tykki 4 × 76 mm/40 tykkiä 2 × 450 mm torpedoputkea 10 × miinaa
RN Impavido (ital. Regia Nave Impavido) oli Italian kuninkaallisen laivaston Indomito-luokan hävittäjä ensimmäisessä maailmansodassa.
Valmistus

Alus tilattiin Napolista Pattisonin telakalta, missä köli laskettiin 2. tammikuuta 1911. Alus laskettiin vesille 22. maaliskuuta 1913 ja liitettiin laivastoon vielä saman vuoden lopulla 8. marraskuuta.
Palvelus

Alus poistettiin alusluettelosta 1. syyskuuta 1937.
Raaseporin suomalainen seurakunta

| Raaseporin suomalainen seurakunta |
| --- | --- |

 tunnus :  sijainti 
 Karjaan kirkko
Tunnustuskunta:  evankelis-luterilainen
Hiippakunta:  Espoon hiippakunta
Rovastikunta:  Lohjan rovastikunta
Pääkirkko:  Karjaan kirkko
Perustettu:  2009
Jäsenmäärä:  4 927 (2022)
– Osuus asukkaista:  51,3 %
Kirkollisvero:  1,50 %
Kirkkoherra:  vt. Katri Grönroos
Sivusto
Infobox OKNimi-testi OK: 
Raaseporin suomalainen seurakunta on seurakunta Uudellamaalla, Raaseporin kaupungissa. Seurakunta kuuluu Espoon hiippakunnassa Lohjan rovastikuntaan ja on osa Raaseporin seurakuntayhtymää. Kirkkoherrana toimii Katri Grönroos. Vuonna 2022 seurakunnassa oli 4 927 jäsentä.
Papisto

Seuraavat henkilöt ovat toimineet Raaseporin suomalaisen seurakunnan kirkkoherroina:
2015–2021: Esa Lahtinen
2022– Katri Grönroos
HMS Gloucester (D96)

| HMS Gloucester |
| --- | --- |
 HMS Gloucester

Aluksen vaiheet
Rakentaja:  Vosper Thornycroft, Woolston
Kölinlasku:  29. lokakuuta 1979
Laskettu vesille:  2. marraskuuta 1982
Palveluskäyttöön:  11. syyskuuta 1985
Poistui palveluskäytöstä:  30. kesäkuuta 2011
Tekniset tiedot
Uppouma:  5 200 t
Pituus:  141,1 m (kokonaispituus)
Leveys:  14,9 m
Syväys:  5,8 m
Koneteho:  COGOG: 2 × Rolls-Royce Olympus 36 MW 2 × Rolls-Royce Tyne
Nopeus:  30 solmua
Miehistöä:  287
Aseistus
Aseistus:  2 × Sea Dart 1 × 4,5" Mk.8 2 × Oerlikon 20 mm 2 × Phalanx CIWS 1 × Westland Lynx
HMS Gloucester (viirinumero D96) oli Britannian kuninkaallisen laivaston tyypin 42 ohjushävittäjä, joka kuului kolmanteen tilaussarjaan (Manchester-luokka).
Valmistus

Alus tilattiin Vosper Thornycroftilta Woolstonista, missä köli laskettiin 29. lokakuuta 1979. Alus laskettiin vesille 2. marraskuuta 1982 kumminaan kuningatar Elisabet II:n serkun puoliso Gloucesterin herttuatar Birgitte ja otettiin palveluskäyttöön 11. syyskuuta 1985.
Palvelus

Persianlahden sodassa alus oli 15. syyskuuta 1990 - 14. maaliskuuta 1991 Persianlahdella liittokunnan laivastossa päällikkönään Philip Wilcocks. Irakin rannikkopuolustus laukaisi 25. helmikuuta 1991 kaksi Silkworm-ohjusta kohti lahden pohjoisosassa olleita USS Missouria ja miinantorjunta-aluksia. Ohjuksista toinen putosi mereen ja toisen torjui Gloucester Sea Dart -ohjuksillaan. Tapahtuma oli samalla ensimmäinen merellä tapahtunut ohjuksella toteutettu ohjustorjunta. Alus selvisi myös kahdesta erillisestä miinaiskusta.
Vuoden 2006 Libanonin sodassa alus oli ensimmäinen Britannian kuninkaallisen laivaston alus, joka evakuoi britannian kansalaisia Beirutista. Alus saapui Beirutiin 18. heinäkuuta ja teki kolme evakuointimatkaa Kyprokselle. Alus oli 2007 Rosythissä telakalla.
Alus oli elokuusta 2010 vuoden 2011 alkuun Falklandinsaarilla partiomatkalla, jonka aikana se pysäytti 26. elokuuta 2010 jahti Tortugan, jolta takavarikoitiin neljän miljoonan punnan arvosta kokaiinia. Uruguayn hallitus kielsi 20. syyskuuta alukselta pääsyn Montevideoon.
Alus palasi 23. toukokuuta 2011 Portsmouthiin, jossa se poistettiin palveluksesta 30. kesäkuuta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HMS Gloucester (D96)
Käännös suomeksi
Unto Ojonen

| Unto Ojonen> Henkilötiedot |
| --- | --- |
Syntynyt: 23. elokuuta 1909 Lahti
Kuollut: 12. lokakuuta 1997 (88 vuotta) Lahti
Ammatti:  arkkitehti
Vanhemmat:  Kaarlo (Kalle) Ojonen (1883–1944)
Puoliso:  Sirkka Ojonen (1909–1993)
Lapset:  Marketta (s. 1940) ja Kirsikka Ojonen (s. 1943)
Unto Ojonen (23. elokuuta 1909 Lahti – 12. lokakuuta 1997 Lahti) oli suomalainen arkkitehti. Hän vaikutti erityisesti Lahden kaupunkikuvaan. Ojonen oli tuottelias arkkitehti, jonka ura kesti noin neljä vuosikymmentä. Hänen päätuotantonsa on 1950- ja 1960-luvuilta.
Lapsuus ja nuoruus

Unto Ojonen oli vanhempiensa ainoa lapsi. Hänen syntyessään perhe asui Lahdessa Aleksanterinkadun ja Kauppakadun kulmassa sijainneessa puutalossa, jonka omisti Ojosen äidin isä. He kuitenkin muuttivat pian Lahdesta Helsinkiin ja myöhemmin Tampereelle ja Viipuriin. Perhe palasi kuitenkin Lahteen, jossa Unto Ojonen ehti aloittaa kansakoulun ennen kuin Ojoset jälleen muuttivat Tampereelle. Siellä noin kymmenvuotias Ojonen näki sisällissodan tapahtumia.
Perhe kuitenkin palasi asumaan Lahteen, koska Ojosen äiti sai töitä puhelinkeskuksesta.
Tunnettuja rakennuksia

Iitin siunauskappeli, Iitti (1958)
Joutjärven kirkko, Lahti (1960–1961)
Pääskylahden siunauskappeli, Savonlinna (1963)
Vuolenkosken siunauskappeli, Iitti (1965)
Kalkkisten siunauskappeli, Asikkala (1965)
Nuoramoisten siunauskappeli, Sysmä (1967)
Nurmijärven kunnanvirasto, Nurmijärvi (1983)
Tunnettuja rakennuksia > Muistomerkkejä

Kenraalimajuri Aaro Pajarin muistopaasi, 1977, Asikkala.
Veteraanimuistomerkki, 1979, Sysmä.
Veteraanien muistomerkki, 1984, Orimattila.
Veteraanien muistomerkki, 1987, Asikkala.
Joutjärven kirkko valmistui 1962.
Deadrat6

deadrat6 oli Marcus Schössowin, Maor Levin ja DJ Econ muodostama kansainvälinen progressiivinen house-yhtye. Bändi suunniteltiin satiiriseksi otokseksi deadmau5:n musiikista, kritisoi sen kaavamaisuutta ja tyylin jäljittelyn helppoutta.
Historia

Joulukuussa 2007 Marcus Schössow, DJ Eco ja Maor Levi loivat projektin nimeltä deadrat6. Ironisesti otettiin salanimi ja nimettiin kappaleet Zimmermanin tyyliä muistuttavalla tavalla. Heidän kappaleensa "Very Exactly" esitti Armin van Buuren ASOT:n 330. jaksossa 13. joulukuuta 2007. Esityksen alussa Armin ilmoitti: "Deadmau5:ilta tulee seuraavien 2 tunnin aikana uusia kappaleita, ja mielestäni hänellä on pikkuveli, koska saimme kappaleen myös deadrat6:lta." Vastatakseen vitsiin Zimmerman loi kappaleen salanimellä Marcus Fatsow. Deadmau5:n ja Marcus Schössow:n välinen kilpailu kiihtyi huhtikuussa 2008 pidetyssä esityksessä Oslossa, Norjassa. Schössowin mukaan Zimmerman kieltäytyi esiintymästä klubilla, jos Schössow oli kokoonpanossa. Tämän seurauksena Marcus Schössowia estettiin pääsemästä klubiin, mikä teki tapahtumasta Zimmermanin sooloesityksen. Tapahtuman jälkeisessä foorumiviestissä Zimmerman hylkäsi tilanteen ja totesi, ettei hän aloittanut aktiivisesti mitään. Hän väitti, että hänen johtonsa piti kiusallista saada sekä deadrat6 että deadmau5 samassa huoneessa, ja siksi hän noudatti heidän johdon päätöstä. Hän kuitenkin mainitsi myös, ettei hän tuntenut olonsa mukavaksi soittaa ohjelmaa jonkun kanssa, joka julkaisi virallisesti parodioita hänen musiikistaan. Vastauksena Schössow selvensi blogikirjoituksessaan, että deadrat6-projekti oli tarkoitettu deadmau5:n tyyliä matkiville tuottajille suunnatuksi ironiaksi, ei hyökkäykseksi henkilökohtaisesti Zimmermania vastaan, jota hän kehui monipuolisena tuottajana. Hän korosti myös, että kappaleita ei koskaan julkaistu virallisesti nimellä deadrat6, vaan pikemminkin nimellä D-6. Hän paljasti myös sähköpostin, joka vahvisti, että Zimmerman kehotti manageriaan peruuttamaan keikka, jos Schössow olisi paikalla.
Diskografia > Kappaleet

"Very Exactly"
"Somewhat Exactly"
"Printing Russia"
"The Result is Cheese"
Shiba

| Shiba inu |
| --- | --- |

Avaintiedot
Alkuperämaa:   Japani
Määrä:  Suomessa rekisteröity 1 379
Rodun syntyaika:  esihistoriallinen aika
Alkuperäinen käyttö:  metsästys
Nykyinen käyttö:  seurakoira, metsästyskoira
Elinikä:  13–16 vuotta
Muita nimityksiä:  shiba inu, shiba ken, Doge, Brushwood Dog, Japanese Turf Dog, Little Turf Dog
FCI-luokitus:  ryhmä 5 Pystykorvat ja alkukantaiset koirat alaryhmä 5 Aasialaiset pystykorvat ja sukulaisrodut #257
Ulkonäkö
Paino:  8–14 kg
Säkäkorkeus:  38,0–41,0 cm uros, 35,0–38,0 cm naaras
Väritys:  punainen, black&tan, seesami
Shiba (jap. 柴犬, shiba-inu) on pienin kuudesta alkuperäisestä japanilaisesta koirarodusta. Se kuuluu pystykorvaisten ja alkukantaisten koirien FCI-roturyhmään 5.
Suomessa shiba on japanilaisista pystykorvaroduista kaikkein suosituin.
Shiba on pieni ja ketterä koira, joka selviytyy hyvin vuoristoisilla seuduilla. Se jalostettiin alun perin metsästyskäyttöön. Sana shiba tarkoittaa ruohoa, ja sen katsotaan yleensä viittaavan rodun pieneen kokoon ja punaiseen väriin. Inu puolestaan merkitsee yksinkertaisesti koiraa.
Ulkonäkö

Shiba on pienikokoinen, voimakasrakenteinen ja tasapainoinen pystykorva. Koiran rotumääritelmän mukaan sallittu säkäkorkeus on uroksilla 40 cm ja nartuilla 37 cm; sallittu poikkeama on 1,5 senttimetriä. Häntä on korkealle kiinnittynyt, paksu ja asennoltaan sirpinmuotoisesti kaartuva tai terhakasti rullalle kiertyvä, silmät suhteellisen pienet ja ulkokulmistaan yläviistoon kääntyvät.
Itämainen ilme
Kallo
Kuono
Silmät
Häntä
Shiballa on kaksinkertainen turkki, jonka alusvilla on pehmeää ja tiheää, peitinkarva karkeampaa ja suorempaa. Hännässä karvapeite on pystyä ja pitkähköä. Karvanlähtöaika on yleensä pari kertaa vuodessa, jolloin koiraa kannattaa harjata usein. Muuten turkki on helppohoitoinen.
Sallitut värit ovat punainen, seesami, musta seesami, punainen seesami ja musta ruskein merkein. Kaikissa väreissä tulee lisäksi olla urajiro, joka tarkoittaa vaaleahkoa karvoitusta kuonon sivuilla, poskissa, raajoissa ja hännän alapuolella, leuan ja kaulan alapuolella sekä rinnassa ja vatsassa.
Punainen
Black & tan
Seesami
Musta seesami
Virheellinen (liian vähäinen) seesami
Valkoinen (ei sallittu)
Luonne ja käyttäytyminen

Yleisesti ottaen shibat ovat älykkäitä,lähde? itsenäisiä ja innokkaita. Vieraisiin ne suhtautuvat usein välinpitämättömästi ja arvokkaasti. Koulutus voi olla vaikeaa, koska koira saattaa osoittautua melko itsepäiseksi, mutta nopeutensa ja ketteryytensä ansiosta se sopii hyvin esimerkiksi agilityn harrastamiseen. Joillakin shiboilla on vaikeuksia tulla toimeen muiden koirien kanssa. Voimakkaan metsästysvietin vuoksi on suositeltavaa pitää ulkoilutettaessa shiba aina hihnassa.
Shiboilla on paljon kissamaisia piirteitä. Ne ovat usein nirsoja ja tarkkoja puhtaudestaan: shibat pitävät itsensä hyvin siisteinä nuolemalla käpäliään ja raajojaan. Myös ulkoillessaan ne pyrkivät välttämään turkkinsa likaantumista. Pennun sisäsiistiksi opettaminen on hämmästyttävän helppoa. Rodun liikkuminen on kissamaisen notkeaa ja viehkeää.
Shiban ääntelyvarasto on monipuolinen, ja se ilmaisee itseään erilaisin murinoin, vinkaisuin ja jodlausta muistuttavin äännähdyksin, joskus myös haukkuen. Sen erikoisuus on ällistyttävän kimeä kiljunta, jolla koira protestoi epämiellyttäviä asioita vastaan. Shiba saattaa myös päästää riemunkiljunnan esim. kun omistaja palaa pitkän poissaolon jälkeen tai kun miellyttävä ihmisvieras saapuu.
Alkuperä

Shiba jalostettiin lintujen ja muun pienriistan metsästykseen. Se on erittäin vanha koirarotu, jonka esi-isät saapuivat Japaniin todennäköisesti jo ensimmäisten ihmisten mukana. Desmond Morriksen mukaan sen juuret olivat muinaisessa jomonkoirassa, joka risteytyi 200-luvulla uusien maahantuotujen koirien kanssa. Japanin pysyessä ulkomaalaisille suljettuna sen koirarodut säilyivät hyvin muuttumattomina erityisesti maaseudulla. Kun rajat avautuivat, Japaniin saapui paljon koiria ulkomailta ja niitä risteytettiin kotimaisten rotujen kanssa. Tämä johti aitojapanilaisten koirien vähenemiseen. Kiinnostus niihin heräsi kuitenkin uudelleen 1900-luvun alussa, jolloin alettiin määrätietoisesti ponnistella japanilaisten koirarotujen säilyttämiseksi. Toinen maailmansota sai shiban melkein sukupuuton partaalle, mutta se elvytettiin. Nykyään rotua pidetään lähinnä seura- ja harrastekoirana, ja se on Japanin kansallisrotu. Suomeen ensimmäiset shibat tuotiin vuonna 1987.
Alkuperä > Muunnokset

Vuoristoisessa Naganon prefektuurissa kehittyi shinshu shiba (Nagano tunnettiin aiemmin Shinshun maakuntana), Gifun prefektuurissa mino shiba ja Koillis-Japanissa sanin shiba. Mino shiba oli risteytynyt mikawa-rodun kanssa.
Terveystilanne

Rotu on yleisesti ottaen hyvin terve. Perinnöllisiä sairauksia kuten silmäsairauksia, lonkkavikoja, polvilumpion löysyyttä ja epilepsiaa esiintyy toisinaan. Shiboilla on todettu jonkin verran myös allergioita ja atooppisen ihon ongelmia.
Aiheesta muualla

Wikimedia Commonsissa on kuvia tai muita tiedostoja aiheesta .
The Misanthropic Shiba – humoristinen katsaus shiban kanssa elämiseen (englanniksi)
Shibas.org National Shiba Club of America (englanniksi)
| n k Japanilaiset koirarodut |
| --- | --- |
FCI:  akita  hokkaidonkoira  japanese chin  japaninpystykorva  japaninterrieri  kainkoira  kishunkoira  shiba  shikokunkoira  tosa 
Harvinaiset:  iwatenkoira  kawakaminkoira  koshijinkoira  riukiunkoira  sahalininhusky  sanshu  satsumankoira 
Sukupuuttoon kuolleet:  aizunkoira  awankoira  koshikijimankoira  sanininkoira  takayasunkoira 
Shiban erikoisuuksia ovat sen kissamainen siisteys ja omalaatuinen ääntely.
Shiba japanilaisessa kirsikkapuistossa
Shiba on yksi maailman vanhimmista koiraroduista.
Masoreettinen teksti

1000-luvun alussa tuotettu Leningradin koodeksi on vanhin kokonainen masoreettisen tekstin sisältävä käsikirjoitus.
Masoreettinen teksti (lyh. MT tai 𝕸) on heprealaisen Raamatun tekstiperhe, joka muodostaa juutalaisuudessa pyhien kirjoitusten tarkan muodon. Sen tuotti Lähi-idässä työskennellyt masoreettinen koulukunta 800–1000-luvuilla. Masoreetit lisäsivät lukemisen helpottamiseksi heprealaiseen konsonanttitekstiin vokaalimerkit. Tunnetuin masoreettinen käsikirjoitus on Codex Leningradensis vuodelta 1009 (myös nimellä Codex Petropolitanus).
Tanakin tekstien kanonisoinnin myötä vuoden 100 jaa. tienoilla se kopioitiin jatkossa kaikkine kielioppivirheineen ja väärin päin kääntyneitä kirjaimia myöten. Kaikki poikkeavat tekstit poltettiin. Tästä syystä vanhimmat säilyneet tekstikokoelmat ovat syntyhetkeensä nähden varsin nuoria.
Kaanonin myötä teksti on pysynyt vuosisatoja lähes muuttumattomana. Tähän oletukseen saatiin vahvistus, kun Kuolleenmeren kääröt löytyivät vuonna 1947.
Anatoli Starostin

| Mitalit | Mitalit | Mitalit |  |
| --- | --- | --- | --- |
| Anatoli Starostin Anatoli Starostin | Anatoli Starostin Anatoli Starostin | Anatoli Starostin Anatoli Starostin |  |
Maa:   Neuvostoliitto
Nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Kultaa | Moskova 1980 | Yksilökilpailu |  |
|  Kultaa | Moskova 1980 | Joukkuekilpailu |  |
Maa:   Yhdistynyt joukkue
|  Hopeaa | Barcelona 1992 | Joukkuekilpailu |  |
Anatoli Starostin (s. 18. tammikuuta 1960 Dušanbe, Tadžikistan) on neuvostoliittolainen nykyaikainen viisiottelija ja olympiavoittaja.
Starostin voitti kaksi ensimmäistä olympiakultaansa Moskovan olympialaisissa 1980. Hän voitti yksilökilpailun pistein 5 568. Hän oli myös mukana Neuvostoliiton joukkueessa, joka voitti kultaa ennen Unkaria. Starostin oli mukana vielä 12 vuotta myöhemmin Barcelonan olympialaisissa yhdistyneessä joukkueessa. Hän saavutti tällöin joukkuekilpailuissa hopeaa. Yksilökilpailuissa hän sijoittui neljänneksi.
Starostin voitti yksilökilpailun maailmanmestaruuden 1983. Tämän lisäksi hän voitti neljä joukkuekilpailun maailmanmestaruutta: 1982, 1983, 1985 ja 1990. Vuoden 1986 maailmanmestaruuskilpailujen yhteydessä Starostin kärysi dopingista käytettyään beetasalpaajia. Hän sai tämän jälkeen kahden vuoden kilpailukiellon.
Caron

Caron voi tarkoittaa seuraavia:
Henkilöitä, Caron sukunimenä

Annie Caron (s. 1941), ranskalainen kilpauimari
Christine Caron (s. 1958), ranskalainen kilpauimari ja Euroopan-mestari, Annie Charonin sisar
George R. Caron (1919–1995), yhdysvaltalainen ilmavoimien kersantti ja kirjailija
Jordan Caron (s. 1990), kanadalainen jääkiekkoilija
Leslie Caron (s. 1931), ranskalainen näyttelijä ja tanssija
Maxence Caron (s. 1976), ranskalainen kirjailija, runoilija, filosofi ja musiikkitieteilijä
Thomas Caron (s. 2000), kanadalainen jääkiekkoilija